ప్యూమా ఏజీ
అధికారికంగా ప్యూమా (PUMA) అనే బ్రాండ్ పేరుతో వ్యాపార కార్యకలాపాలు నిర్వహిస్తున్న ప్యూమా ఏజీ రుడాల్ఫ్ డాస్లెర్ స్పోర్ట్ (Puma AG Rudolf Dassler Sport) జర్మనీకి చెందిన ఒక ప్రధాన బహుళజాతి సంస్థ, ఇది ఉన్నత శ్రేణి అథ్లెటిక్ షూలు, జీవన సరళి పాదరక్షలు మరియు ఇతర క్రీడా సామాగ్రి (దుస్తులు, బూట్లు, ఇతరాలు)ని ఉత్పత్తి చేస్తుంది. 1924లో "గెబ్రూడెర్ డాస్లెర్ షూఫ్యాబ్రిక్" అనే పేరుతో అడాల్ఫ్ మరియు రుడాల్ఫ్ డాస్లెర్ ఈ సంస్థను స్థాపించారు, ఈ ఇద్దరు సోదరుల మధ్య సంబంధాలు దెబ్బతినడంతో 1948లో సంస్థ చీలిపోయింది, దీని ఫలితంగా "అడిడాస్ (Adidas)" మరియు "ప్యూమా" అనే రెండు సంస్థలు ఏర్పడ్డాయి. ప్యూమా ప్రస్తుతం జర్మనీలోని హెర్జోజెనౌరాచ్ కేంద్రంగా కార్యకలాపాలు సాగిస్తుంది.
గో ఎయిర్
భారతదేశంలోని ముంబయి కేంద్రంగా గోఎయిర్ విమానాయాన సంస్థ స్థాపించబడింది. వాడియాగ్రూపు ఆధ్వర్యంలో నవంబరు 2005 నుంచి దీని కార్యకలాపాలు ప్రారంభమయ్యాయి. భారత వైమానిక మార్కెట్ వాటాలో ఇది ఐదో అతిపెద్ద విమానాయాన సంస్థ. ముంబయిలోని ఛత్రపతి శివాజీ అంతర్జాతీయ విమానాశ్రయం, న్యూఢిల్లీలోని ఇందిరాగాంధీ అంతర్జాతీయ విమానాశ్రయాలు ప్రధాన స్థావరాలుగా గో ఏయిర్ కార్యకలాపాలు సాగుతున్నాయి. 
ప్రఖ్యాత భారతీయ పారిశ్రామిక వేత్త నుస్లీ వాడియా చిన్న కుమారుడైన జహంగీర్ వాడియా గో ఎయిర్ సంస్థను 2005లో ప్రారంభించారు. భారత వ్యాపార సామాజ్రంలో పేరుగాంచిన బాంబే డయింగ్, బ్రిటానియా ఇండస్ట్రీస్ సంస్థలను నిర్వహిస్తున్నవాడియా గ్రూపు తొలిసారిగా వైమానిక రంగంలోకి అడుగుపెట్టింది. దీనికి జహంగీర్ వాడియా మేనేజింగ్ డైరెక్టర్ గా వ్యవహరిస్తున్నారు. గో ఎయిర్, నవంబర్ 2005 ఎయిర్ బస్ ఎ320 విమానం ద్వారా తన సేవలను ప్రారంభించింది.
గో ఎయిర్ భారతదేశంలోని 22 ప్రాంతాలకు విమానాలకు నడిపిస్తోంది. దేశీయంగా ప్రతిరోజు 140 విమానాలతో సహా సగటున వారానికి 975 విమానాలు నడిపిస్తోంది. చిన్న విమానాలుండటం వల్ల భారత పౌరవిమానయాన మంత్రిత్వ శాఖ నిబంధలన మేరకు గో ఏయిర్ అంతర్జాతీయంగా విమానాలు నడపడం లేదు. దరఖాస్తు చేసారు. అనుమతి రావాల్సి ఉంది.డిసెంబరు 2104 నాటికి గో ఎయిర్ ఈ క్రింది విమానాలను నడిపిస్తోంది.